**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**ΔΕΥΤΕΡΑ 30 ΙΟΥΝΙΟΥ 2025**

**.................................................................................**

**18:00  ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ  W**

**19:00  ΗΛΕΚΤΡΑ - Α' ΚΥΚΛΟΣ (Ε)  Κ8   W**

**Τηλεταινία 11η**

**21:10  ΜΑΜΑ ΣΤΑ ΚΡΥΦΑ (Ε) Κ8  GR**

**Ρομαντική κομεντί, σε σκηνοθεσία Νίκου Ζαπατίνα και σενάριο Πάνου Αμαραντίδη.**

**Παίζουν:** **Τζένη Θεωνά** (Λίζα Βάλβη), **Αντίνοος Αλμπάνης** (Πάνος Στεφανίδης), **Νικολέττα Καρρά** (Πέρλα), **Άννα Μενενάκου** (Μάρθα), **Νίκη Λάμη** (Νόρα), **Ευγενία Δημητροπούλου** (Νίνα, σύζυγος Πάνου), **Θανάσης Ισιδώρου** (Ιάκωβος), **Αντιγόνη Δρακουλάκη** (Ελένη Παπανικολάου), **Κατερίνα Μισιχρόνη** (Έλσα Αθανασιάδου), **Χάρης Γρηγορόπουλος** (Γεώργιος Νικολάου), **Κωνσταντίνος Πεσλής** (Απόλλωνας), **Εμμέλεια Πρίντεζη** (Αφροδίτη, κόρη της Λίζας), **Παντελής Παπαδόπουλος** (Στέφανος Στεφανίδης), **Ραφαήλ Καραογλάνης** (Αλέξης, γιος της Λίζας)

**Επεισόδιο 1ο:** Η Λίζα Βάλβη έχει δύο παιδιά, την Αφροδίτη και τον Αλέξη, ένα πτυχίο Νομικής και ένα στεγαστικό δάνειο. Ο σύζυγός της σκοτώθηκε πριν από ένα χρόνο και ψάχνει απεγνωσμένα για δουλειά. Προκειμένου να εργαστεί ως ασκούμενη δικηγόρος στη νομική εταιρεία του πολύ πετυχημένου, ελκυστικού αλλά και δύστροπου δικηγόρου Πάνου Στεφανίδη λέει μερικά ψέματα για την ιδιωτική της ζωή. Η Λίζα πρέπει να αποδείξει ότι είναι καλή μητέρα και άξια βοηθός. Η πρώτη της υπόθεση δεν είναι εύκολη. Μια νεαρή γυναίκα κατηγορεί τον πατέρα της ως σφετεριστή της περιουσίας της μητέρας της, με την οποία είχαν πάρει διαζύγιο. Τελικά, όλες οι οικογένειες έχουν κάτι να κρύψουν… ακόμα και η οικογένεια του Πάνου Στεφανίδη.

**22:10  Η ΤΟΥΡΤΑ ΤΗΣ ΜΑΜΑΣ - Α' ΚΥΚΛΟΣ (Ε) Κ12  W**

**Κωμική σειρά μυθοπλασίας**

**Σκηνοθεσία:** Αλέξανδρος Ρήγας

**Σενάριo:** Αλέξανδρος Ρήγας, Δημήτρης Αποστόλου

**Σκηνογράφος:** Ελένη-Μπελέ Καραγιάννη

**Ενδυματολόγος:** Ελένη Μπλέτσα

**Δ/νση φωτογραφίας:** Γιώργος Αποστολίδης

**Οργάνωση παραγωγής:** Ευάγγελος Μαυρογιάννης

**Εκτέλεση παραγωγής:** Στέλιος Αγγελόπουλος

**Πρωταγωνιστούν:** Κώστας Κόκλας (Τάσος, ο μπαμπάς), Καίτη Κωνσταντίνου (Ευανθία, η μαμά), Λυδία Φωτοπούλου (Μαριλού, η γιαγιά), Θάνος Λέκκας (Κυριάκος, ο μεγάλος γιος), Πάρις Θωμόπουλος (Πάρης, ο μεσαίος γιος), Μιχάλης Παπαδημητρίου (Θωμάς, ο μικρός γιος), Ιωάννα Πηλιχού (Βέτα, η νύφη), Αλέξανδρος Ρήγας (Ακύλας, ο θείος και κριτικός θεάτρου).  
Η **Χρύσα Ρώπα** στον ρόλο της Αλεξάνδρας, μάνας του Τάσου και η **Μαρία Γεωργιάδου** στον ρόλο της Βάσως, μάνας της Βέτας. Επίσης, εμφανίζονται οι **Υακίνθη Παπαδοπούλου** (Μυρτώ), **Χάρης Χιώτης** (Ζώης), **Δημήτρης Τσώκος** (Γιάγκος), **Τριαντάφυλλος Δελής** (Ντέμι), **Νεφέλη Ορφανού** (Αγγελική), **Έφη Παπαθεοδώρου** (Τασώ).

**Eπεισόδιο** **1ο:** **«Το σπίτι στα Πετράλωνα»**

Οι επισκέψεις της μητέρας του Τάσου, της πληθωρικής καλοπροαίρετης, πλην ανακατώστρας, Αλεξάνδρας από τας Σέρρας, δεν χαρακτηρίζονταν ποτέ από έναν απλό και εθιμοτυπικό χαρακτήρα. Κι ούτε αυτή τη φορά θα γινόταν εξαίρεση. Στα δαιμόνια πλάνα της χωράνε από κρίσιμες εξετάσεις υγείας, έναν τυπικό έλεγχο της πορείας του γάμου του γιου της, την τροφοδοσία της οικογένειας με υπέρβαρα πεσκέσια τοπικών ΠΟΠ μεζέδων της ιδιαίτερης πατρίδας της μέχρι και προξενιά στον ατίθασο Πάρη με την άπειρη και ντροπαλή Χριστίνα. Τα σχέδιά της περιπλέκονται και μερικώς αναστέλλονται από την έλευση του μετρ σεφ Ανδρέα Λαγού, που δεν έρχεται απλώς για να δοκιμάσει τις σπεσιαλιτέ της Ευανθίας, αλλά κρατώντας μια πρόταση «βόμβα», που θα τινάξει τα θεμέλια ενός γάμου!

**23:15   Ο ΟΡΚΟΣ ΙΙ – Γ΄ ΚΥΚΛΟΣ (Ε) Κ12  W**

**Επεισόδιο 7ο: «Λερναία 'Υδρα»**

**Επεισόδιο 8ο:  «Προδοσία»**

**00:50   ΞΕΝΗ ΤΑΙΝΙΑ   Κ12  GR**

**«La Bamba»**

**Μουσική βιογραφία, παραγωγής ΗΠΑ 1987**

**Σκηνοθεσία:** Λούις Βαλντές  
**Πρωταγωνιστούν:** Λου Ντάιαμοντ Φίλιπς, Εσάι Μοράλες, Ντανιέλ φον Ζέρνεκ, Ροσάντα ΝτεΣότο, Ελίζαμπεθ Πένια, Τζο Παντολιάνο

**Διάρκεια:**101΄

**Υπόθεση:** Η ιστορία του 17χρονου Ρίτσι Βάλενς, του Μεξικανοαμερικανού αγρότη, του οποίου το πάθος για τη μουσική τον μετέτρεψε στον εμπνευσμένο δημιουργό των πιο απίθανων μουσικών επιτυχιών, με το αστέρι του να λάμπει στο στερέωμα της ροκ εν ρολ στη δεκαετία του 1950.

Η παθολογική αγάπη του για την κοπέλα του Ντόνα, ο αδιάκοπες αντιπαραθέσεις με τον ετεροθαλή αδελφό του Μπομπ, όπως επίσης και οι τρομακτικές προαισθήσεις του για τον ίδιο του τον θάνατο, παρουσιάζονται αριστοτεχνικά, μέχρι τη στιγμή που το λαμπρό άστρο του Βάλενς έδυσε μ' ένα... τραγικό τέλος.

Το πορτρέτο της πολυτάραχης ζωής του Βάλενς ξαναζωντανεύει στην ταινία «La Bamba», όπου ακούγονται μερικές από τις μεγαλύτερες επιτυχίες του «Come On Let's Go», «La Bamba», «Donna», υπέροχα ερμηνευμένες από το συγκρότημα Λος Λόμπος.

***Νυχτερινές επαναλήψεις***

**02:40 ΣΤΟΥΝΤΙΟ 4 (Ε) ημέρας**

**ΤΡΙΤΗ 1η ΙΟΥΛΙΟΥ 2025**

**..................................................................**

**18:00  ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ  W**

**19:00  ΗΛΕΚΤΡΑ - Α' ΚΥΚΛΟΣ (Ε)  Κ8   W**

**Τηλεταινία 12η**

**21:10  ΜΑΜΑ ΣΤΑ ΚΡΥΦΑ (Ε) Κ8  GR**

**Eπεισόδιο 2ο:** Η Λίζα δεν το βάζει κάτω και προσπαθεί να συνδυάσει αρμονικά την προσωπική και την επαγγελματική της ζωή. Στο διπλανό διαμέρισμα έρχεται και εγκαθίσταται μία νέα και μυστηριώδης γειτόνισσα. Στο μεταξύ, υπάρχουν πολλά που πρέπει να γίνουν και στο δικηγορικό γραφείο. Μια νέα γυναίκα καταγγέλλει κρούσμα mobbing στην εργασία της, λόγω εγκυμοσύνης, και ένα μικρό αγόρι, ο Πάρης, ζητάει από τον Πάνο Στεφανίδη να το υπερασπιστεί ενάντια στην πίεση των γονιών του. Ο μεγαλύτερος αδερφός του, ο Απόλλωνας, συμμαθητής της Αφροδίτης, είναι άρρωστος και χρειάζεται μεταμόσχευση. Ο Πάρης είναι συμβατός…

**22:10  Η ΤΟΥΡΤΑ ΤΗΣ ΜΑΜΑΣ - Α' ΚΥΚΛΟΣ (Ε) Κ12  W**

**Επεισόδιο 2ο: «Ρένα»**

Απόψε το τραπέζι έχει δυο αγαπημένα «πιάτα»: σπέσιαλ γεύσεις ιταλικής κουζίνας αλλά και το αγαπημένο ζευγάρι των κουμπάρων, τους κολλητούς φίλους της μακρινής φοιτητικής νιότης. Δεν είχαν προλάβει να πάρουν χρώμα τα μανιτάρια και να γίνουν αλ ντέντε τα ζυμαρικά, όταν η ξαφνική εισβολή της κουμπάρας, με την εκτροχιασμένη συμπεριφορά και τη μόνιμη ατάκα στο στόμα: «χωρίζω-τέλος», ανατρέπει τα πάντα. Το αρχικό σοκ και δέος στην οικογένεια θα το διαδεχτούν εύλογα -λόγω αντιφάσεων- οι βάσιμες αμφιβολίες και οι σοβαρές επιφυλάξεις λόγω της πρότερης γνώσης της ολίγον τι «πειραγμένης» ιδιοσυγκρασίας της χαριτωμένης Ρένας. Λέει αλήθεια; Και αν ναι…Τι ήταν αυτό που μετέτρεψε εν μια νυκτί έναν μειλίχιο ερωτευμένο ανθρωπάκο σ’ έναν πεινασμένο κανίβαλο;

*Στο δεύτερο επεισόδιο της σειράς εμφανίζονται ως guest η****Ελισάβετ Κωνσταντινίδου****στον ρόλο της κουμπάρας Ρένας και ο****Βασίλης Λέμπερος****στον ρόλο του κουμπάρου, Βασίλη.*

**23:10  Ο ΟΡΚΟΣ ΙΙ – Γ΄ ΚΥΚΛΟΣ (Ε) Κ12  W**

**Επεισόδιο 9ο: «Στο στόμα του λύκου»**

**Επεισόδιο 10ο: «Η δύναμη»**

**00:50   ΞΕΝΗ ΤΑΙΝΙΑ   Κ16  GR**

**«Blade Runner 2049»**   
  
**Περιπέτεια επιστημονικής φαντασίας, συμπαραγωγής ΗΠΑ, Καναδά, Ισπανίας** **2017**  
  
**Σκηνοθεσία**: Ντενί Βιλνέβ  
**Σενάριο**: Χάμπτον Φάντσερ, Μάικλ Γκριν, Φίλιπ Κ. Ντικ  
**Πρωταγωνιστούν**: Ράιαν Γκόσλινγκ, Χάρισον Φορντ, Άνα ντε Άρμας, Σίλβια Χοκς, Μακένζι Ντέιβις, Τζάρεντ Λέτο, Ρόμπιν Ράιτ, Ντέιβ Μπατίστα

**Διάρκεια**: 147'   
**Υπόθεση**: Τριάντα χρόνια μετά τα γεγονότα της πρώτης ταινίας, ένας νέος blade runner, ο αστυνομικός Κέι, ανακαλύπτει ένα μυστικό που είχε θαφτεί από καιρό και έχει τη δυνατότητα να βυθίσει στο χάος ό,τι έχει απομείνει από την κοινωνία. Η ανακάλυψη του Kέι τον οδηγεί στην αναζήτηση του Ρικ Ντέκαρντ, ενός πρώην blade runner του LAPD, που αγνοείται εδώ και 30 χρόνια.

Ο Ντενί Βιλνέβ γίνεται ο άξιος συνεχιστής του οράματος του Ρίντλεϊ Σκοτ με ένα καθαρόαιμο, επιβλητικό, υπνωτιστικό σίκουελ, που μοιάζει να έχει γεννηθεί από τα σπλάχνα της κλασικής ταινίας του 1982 και με χαρακτηριστική σιγουριά έχει κατακτήσει τη δική του θέση στην ιστορία της κινηματογραφικής επιστημονικής φαντασίας.

Η ταινία απέσπασε **Όσκαρ Καλύτερης Διεύθυνσης Φωτογραφίας & Όσκαρ Καλύτερων Οπτικών Εφέ** το 2018, καθώς και πλήθος άλλων βραβείων.

***Νυχτερινές επαναλήψεις***

**03:25 ΣΤΟΥΝΤΙΟ 4 (Ε) ημέρας**

**ΤΕΤΑΡΤΗ 2 ΙΟΥΛΙΟΥ 2025**

**..................................................................**

**18:00  ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ  W**

**19:00  ΗΛΕΚΤΡΑ - Α' ΚΥΚΛΟΣ (Ε)  Κ8   W**

**Τηλεταινία 13η**

**21:10  ΜΑΜΑ ΣΤΑ ΚΡΥΦΑ (Ε) Κ8  GR**

**Eπεισόδιο 3ο:** Η Αφροδίτη εμφανίζεται στο δικηγορικό γραφείο και η Λίζα χάνει τη γη κάτω από τα πόδια της. Έχουν έρθει κοντά με τον Απόλλωνα, έχει πάρει το θέμα της μεταμόσχευσής του προσωπικά και θεωρεί ότι ο Πάνος Στεφανίδης είναι υπεύθυνος για την άρνησή του να κάνει την επέμβαση και να γίνει καλά. Ο Πάνος μένει μόνος στο γραφείο και βάζει να δει μια βιντεοκασέτα από την παιδική του ηλικία, η οποία βρέθηκε στον χώρο όπου φιλοξενείται το αρχείο του πατέρα του που ανακαινίζεται. Ο πατέρας του Στέφανος Στεφανίδης πάσχει από Alzheimer και βρίσκεται σε οίκο ευγηρίας. Η Λίζα από σύμπτωση μαθαίνει το μεγάλο οικογενειακό μυστικό του και συγκλονίζεται. Έρχονται κοντά…

**22:10  Η ΤΟΥΡΤΑ ΤΗΣ ΜΑΜΑΣ - Α' ΚΥΚΛΟΣ (Ε) Κ12  W**

**Eπεισόδιο 3ο: «Οι περιπέτειες της Ρένας συνεχίζονται»**

Εντάξει, το ψέμα έχει και τα όριά του. Όπως όριο έχει και η τρέλα της Ρένας; Αυτές οι δυο σταθερές οδηγούν τους «ακροατές» του προσωπικού δράματος της κουμπάρας στα πρώτα αρνητικά συμπεράσματα για τον χαρακτήρα, αλλά και για τη μεταμόρφωση του πάλαι ποτέ φιλήσυχου κουμπάρου, Βασίλη. Είναι τόσο πολλά που του καταμαρτυρεί η σύζυγός του, που το ελάχιστο να ισχύει… Η άφιξη του «ενόχου» στο σπίτι της οικογένειας Βασίλαινα εκτροχιάζει, ακόμα περισσότερο, τη συμπεριφορά της Ρένας και ο ανήσυχος άνδρας έχει να αντιμετωπίσει πέραν των κατηγοριών της γυναίκας του και ένα αρραγές μέτωπο επικριτών και όψιμων υπερασπιστών του Οικογενειακού Δικαίου!

*Στο τρίτο επεισόδιο της σειράς εμφανίζονται ως guest η****Ελισάβετ Κωνσταντινίδου****στον ρόλο της κουμπάρας Ρένας και ο****Βασίλης Λέμπερος****στον ρόλο του κουμπάρου, Βασίλη.*

**23:10   Ο ΟΡΚΟΣ ΙΙ – Γ΄ ΚΥΚΛΟΣ (Ε) Κ12  W**

**Επεισόδιο 11ο: «Συμφωνία»**

**Επεισόδιο 12ο: «Πριν το τέλος»**

**00:50   ΞΕΝΗ ΤΑΙΝΙΑ   Κ12  GR**

**«28 ημέρες»**     
*(28 Days)*   
  
**Κοινωνική κομεντί, παραγωγής ΗΠΑ 2000**  
**Σκηνοθεσία:** Μπέτι Τόμας  
**Πρωταγωνιστούν:** Σάντρα Μπούλοκ, Ντομινίκ Γουέστ, Βίγκο Μόρτενσεν, Στιβ Μπουσέμι, Ελίζαμπεθ Πέρκινς, Άλαν Τούντικ, Αζούρα Σκάι

**Διάρκεια:** 98'

**Υπόθεση:** Η Γκουέν Κάμινγκς είναι μια συγγραφέας στη Νέα Υόρκη. Ζει έντονη ζωή και είναι το «αγαπημένο κορίτσι» όλων. Μέχρι που στο γάμο της αδελφής της το σκάει μεθυσμένη με τη νοικιασμένη λιμουζίνα και με αυτόν τον τρόπο κερδίζει το εισιτήριό της για μια κλινική αποτοξίνωσης. Εκεί συναντά μια ποικιλία χαρακτήρων: τον κοινωνικό λειτουργό Κόρνελ και διάφορους εθισμένους όπως ο Έντι, o Γκέρχαρντ, o Όλιβερ και η Άντρεα. Η Γκουέν έχει να αντιμετωπίσει τους ιδιότυπους κανόνες και τις αρχές της κλινικής και όσο ξεπερνά την εξάρτησή της, τόσο αρχίζει να προσέχει τον Έντι ενώ μεταξύ τους αρχίζει να αναπτύσσεται μια ιδιαίτερη συμπάθεια…

Η ταινία **«28 ημέρες»** είναι το διάστημα που περνά η Γκουέν στην κλινική αποτοξίνωσης για να απαλλαγεί από τον αλκοολισμό, ενώ αυτό που την κάνει να ξεχωρίζει είναι η ερμηνεία της Σάντρα Μπούλοκ που προσδίδει στο τελικό αποτέλεσμα φρεσκάδα και δροσερότητα.

***Νυχτερινές επαναλήψεις***

**02:30 ΣΤΟΥΝΤΙΟ 4 (Ε) ημέρας**

**ΠΕΜΠΤΗ 3 ΙΟΥΛΙΟΥ 2025**

**..................................................................**

**18:00  ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ  W**

**19:00  ΗΛΕΚΤΡΑ - Α' ΚΥΚΛΟΣ (Ε)  Κ8   W**

**Τηλεταινία 14η**

**21:10  ΜΑΜΑ ΣΤΑ ΚΡΥΦΑ (Ε) Κ8  GR**

**Επεισόδιο 4ο:** Η Λίζα συνεχίζει και προσπαθεί να κρατήσει ισορροπία μεταξύ δουλειάς και προσωπικής ζωής. Αυτή τη φορά όμως θα χρειαστεί να κρατήσει ισορροπία και σε κάτι άλλο: στη γυναίκα που έχει απατηθεί και θέλει εκδίκηση και στη γυναίκα που θέλει να διαγράψει το παρελθόν και να προχωρήσει μπροστά. Αυτό βέβαια, το δεύτερο, δεν είναι καθόλου εύκολο, καθώς ανακαλύπτει όχι μόνο την ερωμένη του άντρα της, αλλά και τον τόπο εργασίας της, με αυτό το τελευταίο να «φωνάζει» από μακριά «Λίζα ρίξε το επίπεδο»! Ο Πάνος από την άλλη, ενώ προσπαθεί να αφοσιωθεί στη νέα υπόθεση που έχει αναλάβει, δέχεται τηλεφώνημα από τον οίκο ευγηρίας. Ο πατέρας του εξαφανίστηκε…

**22:10  ΣΤΑ ΣΥΡΜΑΤΑ (Ε) Κ12  W**

Κωμωδία, σε σενάριο **Χάρη Μαζαράκη** και **Νίκου Δημάκη** και σκηνοθεσία **Χάρη Μαζαράκη**.

**Παίζουν:** **Παίζουν:** **Θανάσης Τσαλταμπάσης** (Σπύρος), **Ιβάν Σβιτάιλο** (Ιούλιος), **Bίκυ Παπαδοπούλου** (Άννα Ρούσσου), **Ντορέττα Παπαδημητρίου** (Βανέσα Ιωάννου), **Γιώργος Χρανιώτης** (Κίμωνας Βασιλείου), **Πάνος Σταθακόπουλος** (Φωκίων Πάρλας, διευθυντής των φυλακών), **Τάσος Παλαντζίδης** (πατέρας Νικόλαος), **Βασίλης Χαλακατεβάκης** (Στέλιος Καταραχιάς, πατέρας Σπύρου), **Ανδρέας Ζήκουλης** (κρατούμενος «Τσιτσάνης»), **Κώστας Πιπερίδης** (κρατούμενος «Μητσάκης»), **Δημήτρης Μαζιώτης** (κρατούμενος «Βαμβακάρης»), **Κωνσταντίνος Μουταφτσής** (Λέλος, φίλος Σπύρου), **Στέλιος Ιακωβίδης** (Μανωλάκης, φίλος Σπύρου), **Αλέξανδρος Ζουριδάκης** (Ζαχαρίας Γαλάνης ή Ζιζί), **Βαγγέλης Στρατηγάκος** (Φάνης Λελούδας), **Δημοσθένης Ξυλαρδιστός** (Φατιόν), **Γιάννα Σταυράκη** (Θεοδώρα, μητέρα του Αρκούδα)**, Δημήτρης Καμπόλης** (Αρκούδας)**, Λουκία Φραντζίκου** (Πόπη Σπανού), **Γεωργία Παντέλη** (αστυνόμος Κάρολ Πετρή), **Σουζάνα Βαρτάνη** (Λώρα), **Εύα Αγραφιώτη** (Μάρα), **Γιώργος Κατσάμπας** (δικηγόρος Πρίφτης), **Κρις Ραντάνοφ** (Λιούμπα), **Χάρης Γεωργιάδης** (Ιγκόρ), **Τάκης Σακελλαρίου** (Γιάννης Πικρός), **Γιάννης Κατσάμπας** (Σαλούβαρδος), **Συμεών Τσακίρης** (Νίο Σέρφεν) και ο **Λάκης Γαβαλάς**, στον ρόλο του καθηγητή Καλών Τεχνών του σωφρονιστικού ιδρύματος.

**Επεισόδιο 1ο:** Ο Σπύρος, λογιστής στην εταιρεία του Καψάλη και καταπιεσμένος από τον απαξιωτικό πατέρα του Στέλιο Καταραχιά, κάνει μια υπεξαίρεση ενός μεγάλου ποσού εν γνώσει των κολλητών του φίλων Λέλου και Μανωλάκη, και οδηγείται στις φυλακές, την ώρα που ο Ιούλιος, γνωστός εγκληματίας, ύστερα από μια ληστεία, συλλαμβάνεται και μαζί με το «δεξί του χέρι», τον Φάνη, έχουν την ίδια κατάληξη. Ο μεγαλοεπιχειρηματίας Κίμων Βασιλείου, με τη γυναίκα του Βανέσα και την ξαδέρφη του, Άννα Ρούσσου, συζητούν στο δείπνο τους για ένα πρόγραμμα φυλακών, που αφορά για επαγγελματικούς λόγους την τελευταία. Ο νέος διευθυντής των φυλακών, Φωκίων Πάρλας, αφού την προηγουμένη έχει επισκεφθεί τον Βασιλείου με γλυκά καθώς μεσολάβησε για την προαγωγή του, καλωσορίζει τους κατάδικους στη νέα τους σκληρή πραγματικότητα. Μας πρωτοσυστήνονται οι «Ρεμπέτες», μια ιδιότυπη συμμορία της φυλακής, ο Φατιόν, συγκάτοικος του Σπύρου στο κελί, και ο αρχιφύλακας Ζιζί. Οι δύο τελευταίοι χαρακτήρες παίζουν το δικό τους παιχνίδι, προσπαθώντας να εξυπηρετούν τους πάντες και πάνω απ’ όλα, το δικό τους συμφέρον.

**23:10   Ο ΟΡΚΟΣ ΙΙ – Γ΄ ΚΥΚΛΟΣ (Ε) Κ12  W**

**Επεισόδιο 13ο (τελευταίο): «Η ειμαρμένη»**

**24:00  ΞΕΝΗ ΤΑΙΝΙΑ   Κ12  GR**

**«Inferno»**

**Περιπέτεια μυστηρίου, συμπαραγωγής ΗΠΑ-Ουγγαρίας 2016**

**Σκηνοθεσία**: Ρον Χάουαρντ  
**Σενάριο**: Ντέιβιντ Κόεπ, Νταν Μπράουν  
**Πρωταγωνιστούν**: Τομ Χανκς, Φελίσιτι Τζόουνς, Ομάρ Σι, Ίρφαν Καν, Σίντσε Μπάμπετ, Μπεν Φόστερ, Αλεσάντρο Γκριμάλντι

**Διάρκεια**: 112'

**Υπόθεση:** Ένας διάσημος καθηγητής Συμβολολογίας βρίσκεται στα ίχνη στοιχείων που συνδέονται με τον ίδιο τον μεγάλο Δάντη. Όταν ο Λάνγκντον ξυπνάει σε ένα ιταλικό νοσοκομείο με αμνησία, συνεργάζεται με τη Σιένα Μπρουκς, μια γιατρό που ελπίζει ότι θα τον βοηθήσει να ανακτήσει τις αναμνήσεις του. Μαζί, τρέχουν σε όλη την Ευρώπη και κόντρα στον χρόνο για να σταματήσουν έναν τρελό να εξαπολύσει έναν παγκόσμιο ιό, που θα μπορούσε να εξαφανίσει τον μισό πληθυσμό του πλανήτη.

Άλλο ένα μπεστ σέλερ του Νταν Μπράουν («Κώδικας Da Vinci») μεταφέρεται στην οθόνη.

***Νυχτερινές επαναλήψεις***

**02:00 ΦΤΑΣΑΜΕ (Ε) ημέρας**

**02:50 ΣΤΟΥΝΤΙΟ 4 (Ε) ημέρας**

**ΠΑΡΑΣΚΕΥΗ 4 ΙΟΥΛΙΟΥ 2025**

**..................................................................**

**18:00  ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ  W**

**19:00  ΗΛΕΚΤΡΑ - Α' ΚΥΚΛΟΣ (Ε)  Κ8   W**

**Τηλεταινία 15η**

**21:10  ΜΑΜΑ ΣΤΑ ΚΡΥΦΑ (Ε) Κ8  GR**

**Eπεισόδιο 5ο:** Μια διακοπή ρεύματος στο γραφείο φέρνει αρκετά κοντά τη Λίζα και τον Πάνο. Εξομολογήσεις και έντονος ερωτισμός στον αέρα… Το ρεύμα όμως επιστρέφει και οι αλήθειες «φωτίζονται»: το ξεχασμένο εσώρουχο στο αυτοκίνητο του αφεντικού ανήκει σε κάποια που ξέρει πολύ καλά η Λίζα, ο πατέρας του Πάνου εμφανίζεται και διεκδικεί τη θέση του στη δικηγορική εταιρεία, ο Ιάκωβος μαθαίνει ότι η Νόρα έχει σχέση, η Μάρθα βλέπει το πραγματικό πρόσωπο του Πάνου, η Αφροδίτη μαθαίνει ότι ο Απόλλωνας, σε λίγες ημέρες, μπαίνει χειρουργείο. Όσο για τη Λίζα… ενοχλείται τόσο πολύ που μαθαίνει τις πικάντικές στιγμές της Μάρθας και του αφεντικού της που ονειρεύεται ότι την πνίγει στην πισίνα…

**22:10  ΣΤΑ ΣΥΡΜΑΤΑ (Ε) Κ12  W**

**Επεισόδιο 2ο:** Ο Σπύρος περνά τις πρώτες δύσκολες ημέρες του στο νέο περιβάλλον του. Ο Φατιόν, ύστερα από τις πιέσεις του Μητσάκη, προσπαθεί να τον προξενέψει στον Σπύρο κι εκείνος αντιδρά. Η Άννα Ρούσου επισκέπτεται τον διευθυντή Πάρλα και του κάνει μια πρώτη εισήγηση του προγράμματος **«Στα σύρματα».** Εκείνος είναι αρνητικός και η Άννα φεύγει, αφήνοντάς τον να το μελετήσει.

Γίνεται μια σύρραξη στο προαύλιο με τους «Ρεμπέτες» και την παρέα του Ιουλίου, με αποτέλεσμα μια ιδιαίτερη ποινή, που επιβάλλει ο διευθυντής Πάρλας, την οποία θα αναλάβει να φέρει εις πέρας ο συγκρατούμενος και καθηγητής Καλλιτεχνικών, Λάκης. Η Βανέσα αναφέρει στην Άννα τις ανησυχίες της για τη σχέση της με τον ξάδερφο της τελευταίας, τον Κίμωνα Βασιλείου. Ο πατέρας του Σπύρου τον επισκέπτεται στη φυλακή, όσο οι δυο του φίλοι στεναχωριούνται για την τύχη του λίγο πριν τους απολύσει ο Αργύρης Καψάλης.

*Στον ρόλο του καθηγητή Καλλιτεχνικών,* ***Λάκη,*** *ο* ***Λάκης Γαβαλάς****, κρατούμενος και μέγα αερικό της φυλακής, ο οποίος χρησιμοποιείται από τον διευθυντή των φυλακών για την εκτέλεση απαξιωτικών ποινών σε κρατουμένους.*

**23:00  ΞΕΝΗ ΤΑΙΝΙΑ   Κ12  GR**

**«Οι μπάτσοι του Χόλιγουντ»  (Hollywood Homicide)**

**00:50  ΕΛΛΗΝΙΚΗ ΤΑΙΝΙΑ Κ8  W**

**«Ζητείται ψεύτης»**

***Νυχτερινές επαναλήψεις***

**02:30 ΣΤΟΥΝΤΙΟ 4 (Ε) ημέρας**

**ΣΑΒΒΑΤΟ 5 ΙΟΥΛΙΟΥ 2025**

**..................................................................**

**05:00 ΣΑΒΒΑΤΟΚΥΡΙΑΚΟ ΑΠΟ ΤΙΣ 5  W**

**09:00  ΜΑΜΑ-ΔΕΣ (Ε) Κ8  W**

**«Η Θάλεια Ματίκα υποδέχεται τη Μαρίνα Ασλάνογλου και τον Ιωάννη Παπαζήση»**

Η Θάλεια συναντάει τη φίλη της, **Μαρίνα Ασλάνογλου**, σε μια συζήτηση μεταξύ μαμάδων και μοιράζονται κάποιες από τις δικές τους εμπειρίες μητρότητας.  
Επίσης, συζητάει με την ψυχολόγο **Κλαίρη Σειραδάκη** για τη σημασία της σεξουαλικής διαπαιδαγώγησης και για τις απαντήσεις που πρέπει να δίνουν οι γονείς στις ερωτήσεις των παιδιών τους.  
Τέλος, μιλάει με τον συμπρωταγωνιστή της, **Ιωάννη Παπαζήση**, σχετικά με τον γιο του και για όσα ονειρεύεται για εκείνον.

**10:00  ΖΑΚΕΤΑ ΝΑ ΠΑΡΕΙΣ (Ε) Κ8  W**

**Κωμική σειρά μυθοπλασίας**

**Παίζουν: Ελένη Ράντου** (Φούλη), **Δάφνη Λαμπρόγιαννη** (Δέσποινα), **Φωτεινή Μπαξεβάνη** (Αριστέα), **Βασίλης Αθανασόπουλος** (Μάνος), **Παναγιώτης Γαβρέλας** (Ευθύμης), **Μιχάλης Τιτόπουλος** (Λουκάς), **Αρετή Πασχάλη** (Ευγενία), **Ηρώ Πεκτέση** (Τόνια), **Αντριάνα Ανδρέοβιτς** (Θάλεια), **Κώστας Αποστολάκης** (Παντελής).

Και οι μικρές **Αλίκη Μπακέλα & Ελένη Θάνου**

**Σενάριο:** Nίκος Μήτσας, Κωνσταντίνα Γιαχαλή

**Σκηνοθεσία:** Αντώνης Αγγελόπουλος

**Κοστούμια:** Δομνίκη Βασιαγιώργη

**Σκηνογραφία:** Τζιοβάνι Τζανετής

**Ηχοληψία:** Γιώργος Πόταγας

**Διεύθυνση φωτογραφίας:** Σπύρος Δημητρίου

**Μουσική επιμέλεια:** Ασημάκης Κοντογιάννης

Τραγούδι τίτλων αρχής:   
**Μουσική:** Θέμης Καραμουρατίδης   
**Στίχοι:** Γεράσιμος Ευαγγελάτος  
**Ερμηνεύει** η Ελένη Τσαλιγοπούλου

**Εκτέλεση παραγωγής:** Αργοναύτες ΑΕ

**Creative producer:** Σταύρος Στάγκος

**Παραγωγή:** Πάνος Παπαχατζής

**Επεισόδιο 1ο: «Έτσι ξαφνικά;»**

Είναι βράδυ. Έχεις χωρίσει το απόγευμα και θες να μείνεις μόνος. Αυτό υπολόγιζε να κάνει κι ο Ευθύμης μετά τον χωρισμό του, μέχρι που άκουσε όμως το κουδούνι να χτυπάει. Εκεί κατάλαβε ότι το πρόγραμμά του θα αλλάξει, αλλά δεν ήξερε για πόσο. Διότι, όταν άνοιξε την πόρτα, είδε τη μάνα του, την Αριστέα, απέναντί του, που ήρθε από το χωριό να τον παρηγορήσει. Δεν ήρθε, όμως, μόνη της. Έφερε παρέα και την αδερφή της, Δέσποινα, αλλά και την κολλητή της, Φούλη, οι οποίες με τη σειρά τους κατέληξαν στα σπίτια των μοναχογιών τους, Μάνου και Λουκά, αντίστοιχα. Και παρόλο το αρχικό σοκ των αγοριών, όλα φαίνεται πως θα τελειώσουν σύντομα, αφού οι τρεις μαμάδες μας έχουν σκοπό να μείνουν στην Αθήνα μόνο για ένα τριήμερο. Δεν είπαμε, όμως, ότι αυτό θα γίνει κιόλας… Η Αριστέα, βλέπετε, έχει άλλα σχέδια τελικά!

**Επεισόδιο 2ο: «Μένουμε Αθήνα»**

Η απόφαση της Αριστέας να μείνει στην Αθήνα, για να παντρέψει τον Ευθύμη, φέρνει αναστάτωση στη Φούλη και στη Δέσποινα. Όχι, δεν πρέπει! Δεν πρέπει με τίποτα να μείνει εδώ. Είναι σίγουρες και οι δύο. Ασχέτως αν καμιά δεν παραδέχεται γιατί. Κι έτσι αποφασίζουν πανικόβλητες να ενώσουν τις δυνάμεις τους, ώστε να την πείσουν να γυρίσει στη Νεοχωρούδα, εξαντλώντας, βέβαια, κάθε λογικό και παράλογο επιχείρημα. Και, τελικά, τα καταφέρνουν. Η Αριστέα αλλάζει γνώμη και θα γυρίσει πίσω. Όταν, όμως, η Φούλη δέχεται πρόταση για επιστροφή στην πίστα και η Δέσποινα ανακαλύπτει τη διπλή ζωή του Μάνου, συνειδητοποιούν ότι τώρα είναι αυτές που δεν θέλουν να φύγουν. Πώς το λένε, όμως, τώρα αυτό στην Αριστέα μετά απ’ ό,τι έκαναν; Μήπως έβαλαν τα χέρια τους και έβγαλαν τα μάτια τους; Έχουν μόνο μία ημέρα να τη μεταπείσουν πάλι. Θα τα καταφέρουν;

**12:00  ΕΙΔΗΣΕΙΣ + ΑΘΛΗΤΙΚΑ + ΚΑΙΡΟΣ  W**

***Το πρόγραμμα ισχύει ως έχει μέχρι τις 19:00 οπότε διαμορφώνεται ως εξής:***

**19:00 ΟΙ ΘΗΣΑΥΡΟΙ ΤΟΥ ΠΟΝΤΟΥ (Ε) Κ8  W**

**Ένα ταξίδι αναζήτησης με την Ηρώ Σαΐα**

**Eπεισόδιο 4ο: «Οι σύγχρονοι Πόντιοι»**

**20:00 ΦΤΑΣΑΜΕ (Ε) Κ8  W**

**«Μονεμβασιά»**

Με ένα  συναρπαστικό ταξίδι στον χρόνο και την ιστορία συνεχίζονται οι περιπέτειες του **Ζερόμ Καλούτα** και της εκπομπής **«Φτάσαμε»**. Το νέο επεισόδιο είναι αφιερωμένο σε μια περιοχή με μοναδική ατμόσφαιρα και χαρακτήρα, στην Καστροπολιτεία των θρύλων, της απλότητας και του μεγαλείου, στον βράχο της καρδιάς του Γιάννη Ρίτσου, στη **Μονεμβασιά.**

Η  περιήγηση στη Μονεμβασιά ξεκινά από την**Καστροπολιτεία**, από το ζωντανό κομμάτι της **Κάτω Πόλης**, όπου ο Ζερόμ επισκέπτεται το σπίτι του μεγάλου ποιητή Γιάννη Ρίτσου και συνεχίζεται στο επιβλητικό, ακατοίκητο κομμάτι της **Άνω Πόλης**, όπου στο παρελθόν ζούσαν οι εκλεκτοί και προνομιούχοι.

Στη νέα πόλη, στη **Γέφυρα**, ο Ζερόμ κάνει ένα όνειρό του πραγματικότητα, καθώς συμμετέχει σε μια παράσταση ενός από τους αγαπημένους του παιδικούς ήρωες, του Καραγκιόζη.

Στα πανέμορφα **Τάλαντα** με τα τρεχούμενα νερά, ο Ζερόμ φτιάχνει αλεύρι στον παλιό παραδοσιακό νερόμυλο και το χρησιμοποιεί για να μαγειρέψει γκόγκες, ένα τοπικό πιάτο απαράμιλλης νοστιμιάς και απλότητας.

Μια μοναδική εμπειρία τον περιμένει στη **λίμνη Στρογγύλη**, όπου συμμετέχει στην επιχείρηση επανένταξης τριών μωρών φλαμίνγκο στο φυσικό τους περιβάλλον.

Στην παραλιακή ζώνη του **Αγίου Νικολάου**, κοντά στο **Ακρωτήριο Μαλέας**, ο Ζερόμ ανακαλύπτει ένα μυστικό ανυπολόγιστης αξίας: το Απολιθωμένο Δάσος, ένα φυσικό μνημείο μοναδικής αρχαιολογικής σημασίας και ομορφιάς δίπλα στη θάλασσα.

Το ταξίδι ολοκληρώνεται εκεί όπου ξεκίνησε, στην Καστροπολιτεία, με ένα μουσικό αποχαιρετισμό με τη βοήθεια της Φιλαρμονικής σε αυτή τη μαγική πόλη της λακωνικής γης.

**21:00 ΤΑ ΤΕΤΡΑΓΩΝΑ ΤΩΝ ΑΣΤΕΡΩΝ – ΝΕΟ ΕΠΕΙΣΟΔΙΟ Κ8  GR**

**..................................................................**

**ΚΥΡΙΑΚΗ 6 ΙΟΥΛΙΟΥ 2025**

**..................................................................**

**05:00 ΣΑΒΒΑΤΟΚΥΡΙΑΚΟ ΑΠΟ ΤΙΣ 5  W**

**09:00  ΜΑΜΑ-ΔΕΣ (Ε) Κ8  W**

**«Η Αντριάνα Παρασκευοπούλου υποδέχεται τον Γιώργο Κουβαρά και τον Φώτη Σεργουλόπουλο»**

Η παρουσιάστρια επισκέπτεται το Νέο Ψηφιακό Πλανητάριο του Ιδρύματος Ευγενίδου, για ένα… ταξίδι στ’ άστρα, ενώ υποδέχεται δύο αγαπημένους μπαμπάδες.

Ο **Γιώργος Κουβαράς** μιλάει πρώτη φορά για την κόρη του και τη σχέση τους, αλλά και για τον δικό του πατέρα.  
Στη συνέχεια, η Αντριάνα Παρασκευοπούλου υποδέχεται τον **Φώτη Σεργουλόπουλο** για μία παρτίδα σκάκι. Παίρνουν μαζί μέρος σε διαδραστικά πειράματα του Ιδρύματος και μιλούν για τον γιο του Φώτη και για τις αγωνίες που έχει ο αγαπημένος παρουσιαστής της ΕΡΤ για εκείνον.

Ο δρ **Μάνος Κιτσώνας**, διευθυντής του Νέου Ψηφιακού Πλανηταρίου του Ιδρύματος Ευγενίδου, μιλάει για τις γνώσεις, τις οποίες παίρνουν τα παιδιά που επισκέπτονται το Πλανητάριο και για όσα τους τραβούν την προσοχή.  
Τέλος, η σύμβουλος Ψυχικής Υγείας, Κυριακή Μαρτζάνη, εξηγεί πώς να καταλάβουμε πότε ένα παιδί έχει εθιστεί στο διαδίκτυο και γιατί επιλέγει την εύκολη λύση του διαδικτύου αντί του διαβάσματος ενός βιβλίου.

**10:00  ΖΑΚΕΤΑ ΝΑ ΠΑΡΕΙΣ (Ε) Κ8  W**

**Επεισόδιο 3ο: «Όταν θες κάτι πολύ»**

Και μπορεί να πέταξαν από χαρά οι τρεις μανάδες μας όταν αποφάσισαν ότι θα μείνουν στην Αθήνα, αλλά δεν σκέφτηκαν πώς θα το ξεστομίσουν στα παιδιά τους! Και τώρα, η χαρά αγνοείται… Διότι ούτε η Αριστέα θέλει να μάθει ο Ευθύμης πως θα μείνει για να τον παντρέψει ούτε η Δέσποινα να πει στον Μάνο ότι ξέρει για τη διπλή ζωή του ούτε, φυσικά, και η Φούλη να καταλάβει ο Λουκάς ότι θα ξαναβγεί στην πίστα. Μήπως, τελικά, χάρηκαν πολύ νωρίς και τα σχέδιά τους αρχίζουν να ναυαγούν; Τη λύση, έστω για τη Φούλη και τη Δέσποινα, θα δώσουν τελικά μία κηδεία και ο αθάνατος ελληνικός κινηματογράφος. Η Αριστέα όμως, που φαίνεται να είναι η μόνη που δεν έχει βρει τρόπο για να παραμείνει στην Αθήνα, τι θα κάνει; Μήπως, τελικά, αυτή που σκέφτηκε πρώτη να μη γυρίσει στο χωριό να είναι και η πρώτη που θα επιστρέψει;

Ως guest εμφανίζονται οι **Ζώγια Σεβαστιανού (xήρα Παπατσώνη), Στεφανία Καραγιάννη (υποψήφια νταντά).**

**Επεισόδιο 4ο: «Με το δεξί!»**

Κι ενώ η Αριστέα δεν έχει βρει ακόμα τρόπο να ανακοινώσει στον Ευθύμη ότι θα μείνει στην Αθήνα, η Δέσποινα παίρνει τελικά τη θέση στον Φιλανθρωπικό Σύλλογο και ψάχνει σπίτι. Ναι, αλλά σε ποια περιοχή;

Ο Ευθύμης θεωρεί πως πρέπει να έρθει Ελληνορώσων, για να ‘χει και η Αριστέα παρέα. Η Ευγενία, όμως, λέει στον Λουκά πως πρέπει να έρθει στου Παπάγου, έχοντας βέβαια κατά νου πως ίσως έτσι ξεφορτώνεται συχνά-πυκνά τη Φούλη από το σπίτι.

Η Αριστέα και ο Ευθύμης βρίσκουν για τη Δέσποινα το τέλειο διαμέρισμα. Ελληνορώσων, φυσικά! Η Φούλη, ο Λουκάς κι η Ευγενία βρίσκουν το ιδανικό. Παπάγου, εννοείται! Στο τραπέζι που θα ετοιμάσει αυτό το Σάββατο η Αριστέα, όλοι θα αποκαλύψουν τις εκπλήξεις τους και οι φωνές από τον καβγά θα ακουστούν και στις δύο περιοχές. Τελικά, πού θα μείνει η Δέσποινα;

**12:00  ΕΙΔΗΣΕΙΣ + ΑΘΛΗΤΙΚΑ + ΚΑΙΡΟΣ  W**

**13:00  ΕΛΛΗΝΙΚΗ ΤΑΙΝΙΑ  W**

**«Το γέλιο βγήκε από τον Παράδεισο»**

**15:00 ΠΡΟΣΩΠΑ με τον Χρίστο Βασιλόπουλο (Ε) Κ8  W**

**«Στέλιος Καζαντζίδης» - Β' Μέρος**

**16:00 ΤΑ ΚΑΛΥΤΕΡΑ ΜΑΣ ΧΡΟΝΙΑ – Γ΄ ΚΥΚΛΟΣ (Ε) Κ8  W**

**Επεισόδια 15ο και 16ο**

**18:00 ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ W**

**19:00 ΟΙ ΘΗΣΑΥΡΟΙ ΤΟΥ ΠΟΝΤΟΥ (Ε) Κ8  W**

**Επεισόδιο 5ο: «Τόποι λατρείας»**

**20:00 ΦΤΑΣΑΜΕ (Ε) Κ8  W**

**«Κεφαλονιά»**

Στη μαγευτική **Κεφαλονιά**, ο Ζερόμ βιώνει εμπειρίες, που δεν έχει ξαναζήσει. Με αφετηρία το γραφικό Ληξούρι, επιβιβάζεται σε ένα καΐκι που τον οδηγεί σε ειδυλλιακές παραλίες με λευκή άμμο και τιρκουάζ νερά, ενώ παράλληλα γνωρίζει τι προσφέρει ο αλιευτικός τουρισμός, που ανθεί στο νησί.

Στην παραμυθένια **Άσσο**, που αποπνέει κλασική επτανησιακή κομψότητα και γοητεία, ο Ζερόμ ανακαλύπτει ένα πιάτο χαρακτηριστικό της παραδοσιακής κεφαλονίτικης γαστρονομίας, που εδώ και δεκαετίες συνοδεύει τις γιορτές των κατοίκων του νησιού.

Στον **Πλατύ Γιαλό**, μια υπέροχη αμμουδιά κοντά στο Αργοστόλι, ο Ζερόμ επιχειρεί να δαμάσει τα κύματα με τη βοήθεια μιας γυναίκας, που έχει σπάσει δύο φορές το ρεκόρ Γκίνες και συνεχίζει να μοιράζει απλόχερα κέφι για ζωή. Η δοκιμή να κάνει windsurfing δεν έχει ανάλογα αποτελέσματα με της δασκάλας του, αλλά η προσπάθεια είναι που κάνει τη διαφορά.

Κι από την παραλία, ο Ζερόμ ανεβαίνει στις πλαγιές του μεγαλοπρεπούς **Αίνου**, για να συναντήσει με ιδιαίτερη συγκίνηση ως Γεράσιμος, την Ιερά Μονή του προστάτη της, Αγίου Γεράσιμου. Ο Ζερόμ επισκέπτεται το εργαστήριο του μοναδικού αγιογράφου του νησιού, όπου μυείται σε μια τέχνη, που μοιάζει με προσευχή με παλέτες και πινέλα.

Το επεισόδιο ολοκληρώνεται στο κατάλληλο σημείο με ιδανικό τρόπο. Στα **Βλαχάτα**, ένα από τα μεγαλύτερα χωριά του νησιού, ο Ζερόμ συναντά τον Σαράντη Αλιβιζάτο και τον Άγγελο Ανδρεάτο, δύο σπουδαίους δημιουργούς, που ένωσαν δυνάμεις για την προώθηση της επτανησιακής μουσικής και την επιβίωση της καντάδας, σ’ έναν μουσικό αποχαιρετισμό γεμάτο κέφι, μελωδία και πίστη στα ταξίδια σε όμορφους τόπους, συντροφιά με ξεχωριστούς ανθρώπους.

**21:00 ΤΑ ΤΕΤΡΑΓΩΝΑ ΤΩΝ ΑΣΤΕΡΩΝ – ΝΕΟ ΕΠΕΙΣΟΔΙΟ Κ8  GR**

**..................................................................**

**ΔΕΥΤΕΡΑ 7 ΙΟΥΛΙΟΥ 2025**

**..................................................................**

**18:00  ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ  W**

**19:00  ΗΛΕΚΤΡΑ - Α' ΚΥΚΛΟΣ (Ε)  Κ8   W**

**Τηλεταινία 16η**

**21:10  ΜΑΜΑ ΣΤΑ ΚΡΥΦΑ (Ε) Κ8  GR**

**Επεισόδιο 6ο:** Το εταιρικό πάρτι της δικηγορικής εταιρείας έχει αρχίσει και για ακόμη μία φορά η Λίζα θα βρεθεί αντιμέτωπη με δυο τεράστια διλήμματα: θα «επιτρέψει» στον εαυτό της να ξανανιώσει ποθητή ή θα γίνει μια βοηθός μάγου; Τι είναι πιο δυνατό; Το μαγικό άγγιγμα του Πάνου ή το μαγικό κόλπο του γιου της; Και όσο η Λίζα θα προσπαθεί να μην ακούει τις Σειρήνες του φλερτ και να κάνει το σωστό, η Μάρθα αρχίζει και συνειδητοποιεί ότι η Λίζα δεν είναι απλώς μια συνάδελφος… είναι μια πάρα πολύ όμορφη συνάδελφος και αυτό δεν της αρέσει καθόλου. Όσο για τον Πάνο; Θα έρθει αντιμέτωπος με δύο μυστήρια. Πρώτον: γιατί δεν ξεκολλάει το βλέμμα του από τη Λίζα, και δεύτερον: τι σημαίνει το σημείωμα που βρήκε στο πορτοφόλι του πατέρα του…

**22:10  Η ΤΟΥΡΤΑ ΤΗΣ ΜΑΜΑΣ – Α΄ ΚΥΚΛΟΣ (Ε) Κ12  W**

**Επεισόδιο 4ο: «Ντέρμπι»**

Την παρακολούθηση των ντέρμπι των «αιωνίων» στο σπίτι της οικογένειας Βασίλαινα δεν θα τη βάφτιζε κανείς γιορτή ποδοσφαίρου και μια Κυριακή χαράς μεταξύ αγνών φιλάθλων. Αντίθετα, αποτελούσε πάντα αιτία ενός έκρυθμου θερμού επεισοδίου μεταξύ των μελών της οικογένειας, που μετέτρεπαν σχεδόν πάντα την αυλή του σπιτιού σε εξέδρα θερμόαιμων εκτροχιασμένων οπαδών. Η γειτονιά, αλλά και η Ευανθία, έχουν πάψει να κρατάνε λογαριασμό για τις φορές που τα αρσενικά της φαμίλιας δεν κατέληξαν, είτε στο νοσοκομείο, είτε στο αστυνομικό τμήμα. Μέχρι το ’93, που δεν είχε σφυριχτεί το αμφισβητούμενο πέναλτι, όλα έδειχναν ότι θα επικρατούσε μια ανέλπιστη οπαδική γαλήνη…

*Στο τέταρτο επεισόδιο της σειράς εμφανίζονται ως guest ο****Μιχάλης Αβρατόγλου****στον ρόλο του Μανώλη του Κρητικού, η****Μελίνα Καραπάνου****στον ρόλο της Χριστίνας, ο****Νικόλας Πανταζής****στον ρόλο του Νικόλα, καθώς και ο πρώην διεθνής ποδοσφαιριστής****Μιχάλης Βλάχος****.*

**23:00    ΞΕΝΗ ΤΑΙΝΙΑ  Κ16 GR**

**«Blue Valentine»**     
  
**Ρομαντικό δράμα, παραγωγής ΗΠΑ 2010**

**Σκηνοθεσία:** Ντέρεκ Σιανφράνς  
**Σενάριο:** Ντέρεκ Σιανφράνς, Καμί Ντελαβίν, Τζόι Κέρτις  
**Πρωταγωνιστούν:** Ράιαν Γκόσλινγκ, Μισέλ Γουίλιαμς, Μπόμπι Βόγκελ, Φέιθ Γουλάντικα, Ειλίν Ρόζεν, Τζον Ντόμαν

**Διάρκεια**: 104'

**Υπόθεση:** Το «Blue Valentine» είναι η ιστορία του έρωτα που βρέθηκε και του έρωτα που χάθηκε, ειπωμένη σε στιγμές του παρελθόντος και του παρόντος.

Πλημμυρισμένοι από ρομαντικές αναμνήσεις του φλερτ τους, ο Ντιν και η Σίντι περνούν μαζί μια νύχτα για να προσπαθήσουν να σώσουν τον αποτυχημένο γάμο τους. Ο Ράιαν Γκόσλινγκ και η Μισέλ Γουίλιαμς πρωταγωνιστούν σε αυτό το ειλικρινές πορτρέτο μιας σχέσης που ακροβατεί.

*Η Μισέλ Γουίλιαμς ήταν υποψήφια για Όσκαρ Α΄ γυναικείου ρόλου το 2011.*

**..................................................................**

**ΤΡΙΤΗ 8 ΙΟΥΛΙΟΥ 2025**

**..................................................................**

**13:00 ΦΤΑΣΑΜΕ (Ε) Κ8   W**

**«Κομοτηνή»**

Σε μια πόλη που δεσπόζει στο μέσο της Θράκης, ως σημείο συνάντησης διαφορετικών πολιτισμών, μύθων και παραδόσεων, ταξιδεύει η εκπομπή **«Φτάσαμε»** με τον **Ζερόμ Καλούτα**, ο οποίος μαγεύεται από τις διαφορετικές εικόνες, γεύσεις και μυρωδιές της **Κομοτηνής**.

Ο Ζερόμ περιηγείται στο κέντρο της πολυπολιτισμικής Κομητηνής, με τα πλακόστρωτα, τα καφεκοπτεία και τα τενεκετζίδικα και ανακαλύπτει ένα ψηφιδωτό διαφορετικών παραδόσεων, που συνθέτει την ιδιαίτερη, πολύχρωμη και πολύβουη φυσιογνωμία της.

Παράλληλα, εξερευνά το σύγχρονο πρόσωπο μιας πόλης φιλικής στις ανάγκες και στα δικαιώματα κάθε κατοίκου ή επισκέπτη, γνωρίζοντας από κοντά τον αργυρό Παραολυμπιονίκη της Αθήνας, **Αλέξανδρο Ταξιλδάρη**, και τα μέλη του συλλόγου **«Περπατώ»,** που έχουν συμβάλει τα μέγιστα στη δημιουργία μιας πόλης που δεν εξαιρεί κανέναν.

Στους **Ασωμάτους Ροδόπης**, σε μικρή απόσταση από την Κομοτηνή, συναντά μια γη που παράγει θησαυρούς, όπως λεβάντα, χαμομήλι και καλέντουλα. Ο Ζερόμ μυείται στον κόσμο των βοτάνων κι αναζητεί τη συνταγή για το δικό του «μαγικό» φίλτρο…

Στη **Μολυβωτή**, μια μικρή χερσόνησο στα παράλια της Ροδόπης, ο Ζερόμ μαθαίνει πώς γίνεται το αβγοτάραχο στην περιοχή, ενώ στο δάσος **Νυμφαίας,** σε πολύ μικρή απόσταση από το κέντρο της πόλης, συναντά ένα μικρό παράδεισο γαλήνης και ομορφιάς, όπου γνωρίζει μια μουσική παρέα που φτιάχτηκε από φοιτητές και συνεχίζεται από τους νέους της Κομοτηνής εδώ και τέσσερις δεκαετίες.

**14:00 ΠΟΠ ΜΑΓΕΙΡΙΚΗ (Ε) W**

**15:00  ΣΤΟΥΝΤΙΟ 4 (τελευταία εκπομπή)  W**

**18:00  ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ  W**

**19:00  ΗΛΕΚΤΡΑ - Α' ΚΥΚΛΟΣ (Ε)  Κ8   W**

**Τηλεταινία 17η**

**21:10  ΜΑΜΑ ΣΤΑ ΚΡΥΦΑ (Ε) Κ8  GR**

**Επεισόδιο 7ο:** Η επόμενη μέρα από το εταιρικό πάρτι θυμίζει στρατό που προσπαθεί να ανασυγκροτήσει τις δυνάμεις του, να μετρήσει απώλειες και να καταστρώσει νέες στρατηγικές: η Λίζα δεν μπορεί να θυμηθεί σε πόσους «ενδιαφερόμενους» έδωσε το κινητό της. Ο Πάνος δεν μπορεί να βγάλει από το μυαλό του το σημείωμα που ανακάλυψε στο πορτοφόλι του πατέρα του. Η Μάρθα έχοντας δει το φιλί που αντάλλαξαν ο Πάνος και η Λίζα στο πάρτι, βάζει στόχο να απομακρύνει την αντίζηλό της με κάθε τρόπο. Και ο Ιάκωβος προσπαθεί να αποδεχθεί την «απώλεια» της Νόρας. Παράλληλα, το γραφείο αναλαμβάνει δύο νέες σοβαρές υποθέσεις, η μία εκ των οποίων θα οδηγήσει τη Λίζα σε βραδιά «speed date», με απρόσμενη κατάληξη…

**22:10  Η ΤΟΥΡΤΑ ΤΗΣ ΜΑΜΑΣ – Α΄ ΚΥΚΛΟΣ (Ε) Κ12  W**

**Επεισόδιο 5ο: «Τσατ»**

Ποτέ δεν ρωτάνε τα χρόνια μιας κυρίας. Και ακόμα περισσότερο αν αυτή η κυρία είναι η αειθαλής Μαριλού. Άλλωστε, για εκείνη ο χρόνος δεν μετρά κι ο χρόνος δεν έχει κανέναν σκοπό και πρόθεση να την εκθέσει. Σε αντίθεση με τη σκαμπρόζα μητέρα τής «αχώνευτης» νύφης της Βέτας, εκ Πατρών, η οποία ήρθε για άλλο έναν αγώνα βιτριολικής κακίας με την… άσπονδη συμπεθέρα της. Την εμβληματική, εορταστική εκείνη ημέρα ένας άγνωστος θαυμαστής της Μαριλού από το facebook δέχεται πρόσκληση για μια πρώτη γνωριμία από κοντά, γρήγορα όμως θα φανεί ότι ο ευγενής ώριμος κύριος κρύβει πολλές επικίνδυνες εκπλήξεις και «δώρα». Θα είναι απόψε το τελευταίο κερί που θα φυσήξει η Μαριλού σε τούρτα γενεθλίων;

**Ως guest**εμφανίζονται οι**Μαρία Γεωργιάδου στον ρόλο της Βάσως, μάνας της Βέτας,**ο**Κώστας Φαλελάκης στον ρόλο του αστυνομικού Βαγγέλη**και η **Μαρία Δαμασιώτη στον ρόλο της Δήμητρας, φίλης του Θωμά.**

**23:00    ΞΕΝΗ ΤΑΙΝΙΑ  GR**

**..................................................................**

**ΤΕΤΑΡΤΗ 9  ΙΟΥΛΙΟΥ 2025**

**..................................................................**

**14:00 ΠΟΠ ΜΑΓΕΙΡΙΚΗ (Ε) W**

**15:00  ΣΤΟΥΝΤΙΟ 4 (Ε)  W**

**18:00  ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ  W**

**19:00  ΗΛΕΚΤΡΑ - Α' ΚΥΚΛΟΣ (Ε)  Κ8   W**

**Τηλεταινία 18η**

**21:10  ΜΑΜΑ ΣΤΑ ΚΡΥΦΑ (Ε) Κ8  GR**

**Επεισόδιο 8ο:** Τελικά, δεν επιστρέφει μόνο ο δολοφόνος στον «τόπο του εγκλήματος», αλλά και οι ήρωές μας. Η Νόρα επιστρέφει στο γραφείο, η συνταξιούχος γραμματέας στην ησυχία της, ο Πάνος στις παλιές του συνήθειες και η Μάρθα στα σχέδια «απομάκρυνσης» της Λίζας. Αποφασίζει, όμως, να τα καθυστερήσει λίγο, όταν μαθαίνει ότι η αντίζηλος συνάδελφος έχει ραντεβού όχι με έναν, αλλά με τέσσερις άντρες! Το σύμπαν, πάλι, έχει κέφια και θέλει να σπάσει πλάκα με τη Λίζα. Τι κάνει; «Οδηγεί» τον Πάνο στο να την ξαναφιλήσει και εκείνη να σκοντάψει πάνω στον άνθρωπο που θα της αλλάξει τη ζωή… Και δεν είναι ο Πάνος…

**22:10  Η ΤΟΥΡΤΑ ΤΗΣ ΜΑΜΑΣ – Α΄ ΚΥΚΛΟΣ (Ε) Κ12  W**

**Επεισόδιο 6ο: «Airbnb»**

Ο Τάσος, ύστερα από πρόταση του Χάρη, αποφασίζει να ενοικιάσει το τροχόσπιτο, για δύο ημέρες, σε ένα ζευγάρι νεαρών Βρετανών έναντι ενός σημαντικού τιμήματος. Φυσικά, το κρύβει από την Ευανθία, λέγοντας απλά ότι φιλοξενεί δύο φίλους του Χάρη από το Λονδίνο. Η Ευανθία, στο άκουσμα των καλεσμένων, ετοιμάζει, φυσικά, δείπνο με παραδοσιακά ελληνικά φαγητά διάσημα στο εξωτερικό. Ένα δείπνο που ο Τάσος προσπαθεί να αποφύγει με κάθε τρόπο, για να μην αποκαλυφθεί η αλήθεια. Για κάποιο λόγο, όμως, το δείπνο προσπαθεί να αποφύγει και το ζευγάρι των νεαρών Βρετανών, οι οποίοι τελικά υποκύπτουν στις πιέσεις στης Ευανθίας και έρχονται στο δείπνο κουβαλώντας δυο μεγάλες μαύρες βαλίτσες. Τι θα γίνει όταν ο Πάρης, από επαγγελματική διαστροφή, ανοίξει τις βαλίτσες και δει το περιεχόμενό τους;

Ως guest εμφανίζονται, στον ρόλο των νεαρών Βρετανών οι **Νικόλαος Μακρής**  και **Μανταλένα Παπαδάτου** και στον ρόλο της Αγγέλας (φίλης του Θωμά), η **Αγγελική Παρδαλίδου**.

**23:00  ΞΕΝΗ ΤΑΙΝΙΑ  GR**

**..................................................................**

**ΠΕΜΠΤΗ 10 ΙΟΥΛΙΟΥ 2025**

**..................................................................**

**14:00 ΠΟΠ ΜΑΓΕΙΡΙΚΗ (Ε) W**

**15:00  ΣΤΟΥΝΤΙΟ 4 (Ε)  W**

**18:00  ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ   W**

**19:00  ΗΛΕΚΤΡΑ - Α' ΚΥΚΛΟΣ (Ε)  Κ8   W**

**Τηλεταινία 19η**

**21:10  ΜΑΜΑ ΣΤΑ ΚΡΥΦΑ (Ε) Κ8  GR**

**Eπεισόδιο 9ο:** Οι δύο νέες υποθέσεις που έρχονται στο γραφείο, δεν κρύβουν μόνο πολλή δουλειά αλλά και πολλά προβλήματα. Η μία υπόθεση φέρνει την ψυχρή, σκληρή μητέρα της Μάρθας απέναντι από την κόρη της και η άλλη «φέρνει» περίεργες σκέψεις στο μυαλό της Λίζας: γιατί αρρώστησε ξαφνικά η Αφροδίτη; Γιατί φαίνεται αδυνατισμένη;

**22:10  ΣΤΑ ΣΥΡΜΑΤΑ (Ε) Κ12  W**

**Επεισόδιο 3ο:** Ο Σπύρος ζορίζεται αρκετά από τις συνθήκες της φυλακής και πρέπει να αναζητήσει προστασία. Μια τυχαία πληροφορία για μια παγίδα που ετοιμάζουν οι «Ρεμπέτες» στον Ιούλιο είναι η αφορμή που χρειάζεται για να τον προσεγγίσει. Ο Μητσάκης ενημερώνεται από τον Φατιόν ότι ο Σπύρος δεν ενδιαφέρεται για την παρέα του και πέφτει στα… πατώματα. Ο Πάρλας ζητάει από τον Ζιζί να παρεισφρήσει στις φατρίες, ώστε να συλλέγει πληροφορίες. Ο Ιούλιος, ύστερα από τις πληροφορίες του Σπύρου, στήνει ένα σχέδιο για να ξαφνιάσει εκείνος τους «Ρεμπέτες» και τον συνέταιρό τους, Γιάννη Πικρό, σε μια επιχείρηση εκτός των φυλακών. Ο Σπύρος έχει ανέβει πια στα μάτια του Ιουλίου, ο οποίος τον θέλει πλέον στο κελί του. Ο Φάνης αντιδρά προβληματισμένος.

**23:00  ΞΕΝΗ ΤΑΙΝΙΑ  GR**

**..................................................................**

**ΠΑΡΑΣΚΕΥΗ 11  ΙΟΥΛΙΟΥ 2025**

**..................................................................**

**14:00 ΠΟΠ ΜΑΓΕΙΡΙΚΗ (Ε) W**

**15:00  ΣΤΟΥΝΤΙΟ 4 (Ε)  W**

**18:00  ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ  W**

**19:00  ΗΛΕΚΤΡΑ - Α' ΚΥΚΛΟΣ (Ε)  Κ8   W**

**Τηλεταινία 20ή**

**21:10  ΜΑΜΑ ΣΤΑ ΚΡΥΦΑ (Ε) Κ8  GR**

**Επεισόδιο 10ο:** Η Λίζα περνάει ίσως την πιο δύσκολη στιγμή των τελευταίων μηνών. Όχι μόνο πρέπει να βρει τρόπο να «ξεφορτωθεί» τη μεθυσμένη Μάρθα, αλλά πρέπει να εξηγήσει στον Πάνο τα διάφορα «περίεργα» αντικείμενα και βιβλία της Πέρλας που υπάρχουν στο «σπίτι» της... Και δεν φτάνουν όλα αυτά, κλείνονται με τον Πάνο στο μπαλκόνι τη στιγμή που η Αφροδίτη είναι στον κήπο μαζί με τον Απόλλωνα και αναγκάζεται να ζητήσει τη βοήθεια της Πέρλας. Η αλήθεια μοιάζει να κρέμεται από μια κλωστή. Και ενώ για την ώρα φαίνεται να κερδίζει χρόνο, καθώς λαμβάνει δώρο από τον Πάνο ένα πανάκριβο ταγιέρ, ένα ζευγάρι γόβες και μια «δική» της υπόθεση, η Μάρθα βάζει στόχο όχι μόνο να της την «κόψει» αλλά και να τη διώξει από το γραφείο…

**22:10  ΣΤΑ ΣΥΡΜΑΤΑ (Ε) Κ12  W**

**Επεισόδιο 4ο:**Οι «Ρεμπέτες» διεξάγουν έρευνες, ώστε να ανακαλύψουν το άτομο που τους «κάρφωσε» στον Ιούλιο. Όλα τα στοιχεία δείχνουν προς τον Σπύρο και αυτό θα φέρει εντάσεις μέσα στην κομπανία των «Ρεμπετών». Ο αρχιφύλακας Ζιζί, σε ρόλο διπλού πράκτορα, κλείνει συμφωνία με τον Ιούλιο για τη μεταφορά του Σπύρου στο κελί του. Σε αντάλλαγμα, ζητάει από τον Ιούλιο να του δώσει πληροφορίες της πτέρυγας, ώστε να αποκτήσει την εύνοια του διευθυντή Πάρλα. Την ίδια ώρα, η Άννα Ρούσου ζητάει τη βοήθεια του ξαδέλφου της, Κίμωνα Βασιλείου, ώστε να καταφέρει να πείσει τον Πάρλα να εντάξει το πρόγραμμα «Στα σύρματα» στο ίδρυμα. Τέλος, η είσοδος δύο Ρώσων μαστροπών θα αλλάξει τις ισορροπίες μέσα στη  φυλακή.

**23:00  ΞΕΝΗ ΤΑΙΝΙΑ  GR**

**..................................................................**